Les biblioteques municipals de Sagunt i el Port de Sagunt amplien el seu horari fins al 23 de gener
07 de gener 2025

La Regidoria de Biblioteques de l'Ajuntament de Sagunt amplia, com cada any per estes dates, l'horari d'obertura de les biblioteques municipals de Sagunt i el Port de Sagunt amb l'objectiu de facilitar als i a les estudiants del municipi l'accés a espais habilitats per a l'estudi sense que s'hagen de desplaçar dels seus nuclis de població.

Així, fins al dia 23 de gener les biblioteques del Centre Cívic Antic Sanatori del Port de Sagunt i del Centre Cultural Mario Monreal de Sagunt obriran fins a la matinada entre setmana i fins a la vesprada-nit en cap de setmana.

Concretament, la biblioteca del Centre Cívic Antic Sanatori ampliarà el seu horari de tancament fins a la 1.00 de dilluns a divendres i obrirà de 9.00 a 21.00 hores en cap de setmana; mentre que la del Centre Cultural Mario Monreal també ampliarà fins a la 1.00 entre setmana, els dissabtes obrirà de 9.00 a 21.00 hores i els diumenges, de 9.00 a 17.00 hores.

![](/media/vligaaba/m_ampliacionhorariobiblioexamenes_c.jpg?width=850&height=850)

*   [](http://www.facebook.com/sharer.php?u=https://aytosagunto.es/va/actualitat/2025-01-07-les-biblioteques-municipals-de-sagunt-i-el-port-de-sagunt-amplien-el-seu-horari-fins-al-23-de-gener/ "Facebook")
*   [](http://twitter.com/share?url=https://aytosagunto.es/va/actualitat/2025-01-07-les-biblioteques-municipals-de-sagunt-i-el-port-de-sagunt-amplien-el-seu-horari-fins-al-23-de-gener/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-01-07-les-biblioteques-municipals-de-sagunt-i-el-port-de-sagunt-amplien-el-seu-horari-fins-al-23-de-gener/ "Linked In")
*   [](mailto:?body=https://aytosagunto.es/va/actualitat/2025-01-07-les-biblioteques-municipals-de-sagunt-i-el-port-de-sagunt-amplien-el-seu-horari-fins-al-23-de-gener/)